嫩云扶日破新晴,旧碧寻芳草
宿雨初干, 舞梢烟瘦金丝袅。 嫩云扶日破新晴, 旧碧寻芳草。 幽径兰芽尚小。 怪今年、春归太早。 柳塘花院, 万朵红莲, 一宵开了。 梅雪翻空, 忍教轻趁东风老。 粉围香阵拥诗仙, 战退春寒峭。 现乐歌弹闹晓。 宴亲宾、团圞同笑。 醉归时候, 月过珠楼, 参横蓬岛。 ||
嫩叶含烟霭,芳柯振惠风
嘉名标万祀, 擢秀出深宫。 嫩叶含烟霭, 芳柯振惠风。 参差摇翠色, 绮靡舞晴空。 气禀祯祥异, 荣沾雨露同。 天年方未极, 圣寿比应崇。 幸列华林里, 知殊众木中。
嫩碧浅轻态,幽香闲澹姿
野栏秋景晚, 疏散两三枝。 嫩碧浅轻态, 幽香闲澹姿。 露倾金盏小, 风引道冠欹。 独立悄无语, 清愁人讵知。
嫩紫轻红,间斗异芳
簇真香。 似风前拆麝囊。 嫩紫轻红, 间斗异芳。 风流富贵, 自觉兰蕙荒。 独占蕊珠春光。 绣结流苏密致, 魂梦悠飏。 气融液散满洞房。 朝寒料峭, 殢娇不易当。 着意要得韩郎。